Supertaal - RDF-voer
type: channel
description: Kom praat saam!
items: Gesin verpletter oor 2 vrygespreek is van moord op Monique

Gesin verpletter oor 2 vrygespreek is van moord op Monique
type: item
description: Gesin verpletter oor 2 vrygespreek is van moord op Monique 08/12/2003 22:04 - (SA) LLEWELLYN PRINCE KAAPSTAD. - Die onbetroubaarheid van staatsgetuies het veroorsaak dat albei verdagtes in die saak ná die moord op die gestremde Monique Valentine (15) gister hier in die hooggeregshof vrygespreek is. Só het regter Anton Veldhuizen gesê toe hy mnre. Mbulelo en Thomas Molwana op vier aanklagte vrygespreek het. Hulle het tereggestaan op aanklagte van moord, roof met verswarende omstandighede en die besit van ongelisensieerde vuurwapens en ammunisie. Die saak het gespruit uit 'n voorval op 3 September verlede jaar waarin drie mans 'n minibus met leerders van die Oasis-skool vir verstandelik gestremdes in Wesbank gekaap het. Die groep het eers die minibus se bestuurder, mnr. Carl Adriaanse, beroof terwyl hulle agt leerders uit die bussie geboender en met Monique weggejaag het. Monique, van Malibu Village, is minute later met 'n koeëlwond in die maag by die bussie uitgeslinger. Sy het die volgende dag aan dié wond beswyk. Mbulelo is weke later op 'n uitkenningsparade as een van die rowers deur Adriaanse en 'n ander getuie, me. Miriam Daniels, geëien. Daniels het in haar getuienis erken dat sy voorheen 'n seksuele verhouding met Mbulelo gehad het. Die ander beskuldigde is later aangekeer. Albei het skuld ontken. Veldhuizen het gesê sowel Adriaanse as Daniels se weergawes in die hof verskil van die verklarings wat hulle kort ná die voorval by die polisie afgelê het. Volgens hom is daar groot twyfel oor die beskrywing van die kleredrag en die fisieke beskrywing wat dié twee sleutelgetuies verskaf het. Hy het ook gesê Adriaanse en Daniels het die beskuldigdes al voorheen gesien "en dit is nie verbasend dat hulle op 'n uitkenningsparade as die verdagtes uitgeken is nie". Veldhuizen het gesê die twee se getuienis was van so 'n aard dat selfs die Molwanas se versuim om in die verhoor te getuig, nie die staat se saak kon red nie. "Daarvoor is die hof gevolglik tevrede dat die staat…
creator: Frikkie Potgieter[2]
date: 2003-12-09T17:21:38-00:00